En nordjysk skoleklasse er blevet diskvalificeret i en konkurrence om at være den klogeste 6.klasse. Man mener, at de har snydt.

I konkurrencen Smart Parat Svar, der blev afholdt onsdag d. 25 februar, deltog en 6.klasse fra Sct. Mariæ-skolen i Aalborg. De endte med at få en andenplads i konkurrencen om at blive Danmarks klogeste 6.klasse. Den plads er de nu blevet frataget, da man mener, at de skulle have snydt. Ifølge overdommeren skulle de have slettet et forkert svar på en tavle og erstattet det med det rigtige svar efter tidens udløb. Derfor har man valgt at fratage dem den 2.plads, de ellers fik ved konkurrencen. - Børnene gjorde det ikke i ond mening. Jeg ser det mere som, når der bliver dømt offside i fodbold. De gjorde det ikke for at snyde, de opfattede ikke at tiden var gået, fordi værten stadig stod foran dem og snakkede, siger Erik Hovelsø der er skoleleder på Sct. Mariæ Skolen i Aalborg, hvor 6.klassen kommer fra. - Det påvirker børnene meget, at folk nu tror, at de har snydt, siger Poul Erik Hovelsø. 1.pladsen blev belønnet med en præmie på 10.000 kroner. De resterende deltagere fik 30 bøger per hold.